*ҚР Экология*

*және табиғи ресурстар министрі*

*Е.Н. Нысанбаевтың баяндамасының жобасы*

*ҚР Парламенті Мәжілісінің отырысы*

*Тақырыбы «Тұрмыстық қатты қалдықтармен*

*тиімді жұмыс істеу туралы»*

*29.02.2024 жыл*

***Құрметті отырысқа қатысушылар!***

**1-СЛАЙД**

Бүгін қоршаған ортаны қорғау саласындағы өзекті мәселе – **коммуналдық қалдықтарды өңдеу** тақырыбы талқыланады**.**

Алдымен, коммуналдық қалдықтарды басқару саласындағы мемлекеттік саясатты іске асыратын әкімдіктердің мәліметтері бойынша қалыптастырылатын осы саладағы деректерді келтіргім келеді.

**2-СЛАЙД**

2023 жылдың қорытындысы бойынша шамамен 4,1 млн тонна коммуналдық қалдық түзілді, оның 24%-ы қайта өңделді *(2022 жылы шамамен 4,3 млн. тонна ҚТҚ түзілді, оның 25%-ы қайта өңделді)*.

***Анықтама үшін:*** *Жоспар бойынша 2023 жылы елдігі көрсеткіш 27% деңгейінде жоспарланған, көрсеткіштің төмендеуі Астана қаласы әкімдігі тарапынан жаңартылған ақпаратпен байланысты.*

*Астана қаласы әкімдігінің ресми ақпараты бойынша 2023 жылғы 1 тоқсанда пайда болған қалдықтардың көлемі 72,9 мың тоннаны құрады, оның 75,2%-ы қайта өңделді және кәдеге жаратылды (бұл көрсеткіш 2021 жылдан бастап 2023 жылдың 1 тоқсанына дейін өзгерген жоқ). Алайда, 2023 жылдың мамыр айында Астана қаласының әкімдігі қалдықтарды қайта өңдеу жөніндегі деректерді түзету туралы ресми ұстанымды ұсынды және қалыптасқан қалдықтар көлемінің 17%-ы ғана қайта өңделгені туралы мәлімдеді.*

Әкімдіктердің ақпараты бойынша еліміздегі 207 қала мен ауданнан әртүрлі кезеңдерде қалдықтарды бөлек жинау 130 елді мекенде енгізілді. 2023 жылы республика бойынша қатты тұрмыстық қалдықтар полигондарының саны 3016 бірлікті құрады, оның ішінде экологиялық және санитарлық нормаларға сәйкес келетіні – 624 (20,6%).

***Анықтама үшін:*** *Павлодар облысында экологиялық және санитарлық-эпидемиологиялық нормаларға сәйкес келетін полигондардың ең аз үлесі - 5 (321 полигонның жалпы санынан 1,56%), Солтүстік Қазақстан облысында – 11 полигон (450-ден 2,4%) және Абай облысында – 5 (170-тен 2,9%). ЖАО деректері бойынша Астана (1 полигон), Шымкент (1 полигон) қалаларында, Түркістан (159 полигон) және Жамбыл (158 полигон) облыстарындағы барлық полигон экологиялық нормаларға сәйкес келеді.*

2023 жылғы ғарыштық мониторинг қорытындысы бойынша *(2024 жылғы 30 қаңтардағы жағдай бойынша)* 5 534 рұқсат етілмеген қалдықтарды орналастыру орны анықталды, әкімдіктер оның 86%-ын *(4716 қоқыс үйіндісі)* жойды.

***Анықтама үшін****: 2018 жылдан бастап қалдықтарды орналастыру орындарының ғарыштық мониторингін жыл сайын «Қазақстан Ғарыш Сапары» ҰК» АҚ 1 наурыздан 30 қыркүйекке дейінгі кезеңде жүргізеді. 2018 жылдан бастап бүгінгі күнге дейін елді мекендерді ғарыштық мониторингпен қамту аймағы 16-дан 39-ға дейін ұлғайды (аудандар, қалалар).*

*Ғарыш мониторингі 39 қызығушылық аймағы бойынша жүргізіледі: Астана, Алматы, Шымкент, Көкшетау, Қостанай, Петропавл, Павлодар, Өскемен, Талдықорған, Тараз, Түркістан, Сарыағаш, Жетісу, Қызылорда, Ақтау, Атырау, Орал, Ақтөбе, Қарағанды, Балқаш, Жезқазған, Семей, Лисаковск, Қаратау, Шу, Қарқаралы, Хромтау, Арқалық, Екібастұз, Жітіқара, Ридер, Құлсары, Ақсай, Степногорск, Қапшағай, Жаңаөзен қалалары, Бурабай, Саты, Баянауыл ауылдары.*

*Деректер KazSat-1 отандық ғарыш аппаратынан түсіріліміне байланысты ұсынылады.*

Құқық қорғау органдары, әкімдіктер және басқа да мүдделі тараптармен бірлескен жұмыс нәтижесінде соңғы төрт жылда рұқсат етілмеген қоқыс үйінділері санының азаю байқалады. Мәселен, 2020 жылы – 8884 анықталды, оның 5823 – і (66%), 2021 жылы – анықталаған 7328-тің 6740-і (92%), 2022 жылы – анықталған 5 683-тің 4331-і (77%) кәдеге жаратылды.

Ел бойынша полиция және экология департаменттері қызметкерлерінен құралған мобильді топ 63 мыңға жуық әкімшілік құқық бұзушылықты анықтады, оның ішінде жалпы пайдалану орындарын ластағаны үшін – 17 030 (ӘҚБтК 434-2-бабы бойынша), абаттандыру қағидаларын бұзғаны үшін – 26 726 (ӘҚБтК 505-бабы).

***Анықтама үшін:*** *2021 жылы ҚР Экология және табиғи ресурстар министрлігі ҚР Ішкі істер министрлігімен қалдықтарды заңсыз орналастырудың жолын кесу жөнінде бірлескен бұйрықты бекітті, оның аясында бірлескен мобильді топтар қалдықтарды заңсыз тасымалдау және осы саладағы экологиялық заңнаманы бұзу фактілерін анықтауға бағытталған рейдтік іс-шаралар жүргізуде.*

Қалдықтарды басқару саласындағы экологиялық талаптарды бұзғаны үшін *(қалдықтарды жинақтау, жинау, тасымалдау, есепке алу, қалпына келтіру, жою және залалсыздандыру бойынша)* экология департаменттері **2022 жылы** **194 лауазымды тұлғаны** жалпы сомасы 17, 8 млн теңге *(әкімдер мен әкімдердің орынбасарлары)*, **2023 жылы 152 лауазымды тұлғаны** жалпы сомасы 17, 3 млн теңгеге әкімшілік жауапкершілікке тартты.

Өңірлердегі жағдайды жақсарту бойынша коммуналдық қалдықтарды басқару, оның ішінде рұқсат етілмеген үйінділердінің пайда болуын болдырмауға қатысты жүйелі шаралар аясында мынадай жұмыстар жүргізілуде.

**3-СЛАЙД**

Экология кодексіне сәйкес қалдықтарды мемлекеттік реттеу, атап айтқанда **қауіпті қалдықтарды** қалпына келтіру және жою саласындағы қызметті **лицензиялау**, сондай-ақ **қалдықтардың барлық** түрлерін жинауды, сұрыптауды, тасымалдауды, **қауіпті емес қалдықтарды** қалпына келтіруді және (немесе) жоюды жүзеге асыратын субъектілер үшін **хабарлама** **жасау тәртібі** енгізіледі

Бүгінгі таңда қауіпті қалдықтармен жұмыс істеу бойынша лицензияны 163 ұйым алды, ал хабарлама режимі шеңберінде қызметті 1 200-ден астам кәсіпкерлік субъектілері жүзеге асырады.

Барлық қалдықтарды шығарушылар тек қалдықтарды басқару саласындағы мамандандырылған ұйымдармен жұмыс істеуі керек екенін атап өткім келеді, нарыққа заңды қатысушылардың тізімі eGov.kz порталында және біздің ведомствоның сайтында орналастырылған.

Рұқсат етілмеген қоқыс үйінділерін азайтуға ықпал ететін тағы бір міндетті экологиялық талап – **қоқыс шығаратын машиналарды** *(ҚТҚ тасымалдайтын)* **GPS датчиктерімен** жабдықтау және нақты уақыт режимінде қозғалыс туралы ақпаратты Экология министрлігінің ақпараттық жүйесіне беру. Бұл ақпараттық жүйе өткен жылдың күзінен бастап тәжірибелік пайдалануда және ағымдағы жылы оны өнеркәсіптік пайдалануға енгізу жоспарлануда.

***Анықтама үшін:*** *Экология кодексінің 368-бабының 2-тармағына сәйкес ҚТҚ тасымалдау жөніндегі қызметті жүзеге асыратын кәсіпкерлік субъектілері көліктің қозғалысы туралы толық навигациялық ақпаратты «Қазақстан Республикасының қоршаған ортаның және табиғи ресурстардың жай-күйі туралы Ұлттық деректер банкі» ақпараттық жүйесіне беруге міндетті.*

*Мысалы, Шымкент қаласы бойынша пилоттық жоба іске асырылды («Шымкент арнайы кешені» ЖШС ұйымы, 42 көлігі бар), нақты уақыт режимінде біз 42 қоқыс шығаратын көлік құралының-қалдықтарды жинау орындарынан оларды орналастыру орындарына дейін қозғалысын көріп отырмыз.*

**Енді, құрылыс қалдықтарына** бөлек тоқталғым келеді**.**

Мәселен, Экология министрлігі Өнеркәсіп және құрылыс министрлігімен бірлесіп **«Е-құрылыс» ақпараттық жүйесін** күшейту аясында қалдықтарды түзушілердің (құрылыс компанияларының) құрылыс қалдықтарының қозғалысын бақылау тетігін пысықтауда. Осы қалдықтардың пайда болу көлемі және арнайы кәсіпорындармен қатты тұрмыстық қалдықтарды шығару бойынша шарттардың болуы туралы мәліметтерді жүйеде көрсету ұсынылады. Бүгінгі таңда нормативтік техникалық құжаттарға өзгерістер енгізілуде *(ҚР Өнеркәсіп және құрылыс министрлігі 1.03-00-2022 «Құрылыс өндірісі. Кәсіпорындардың, ғимараттар мен құрылыстардың құрылысын ұйымдастыру» ҚР Құрылыс нормаларына тиісті өзгерістер енгізуде)*.

Мемлекет басшысының тапсырмасына сәйкес әкімдіктермен бірлесіп **құрылыс қалдықтарын жинау алаңдарын ұйымдастыру** **және қайта өңдеу бойынша қуаттарды ұлғайту** жұмыстары жүргізілуде. 19 өңірде бұл жұмыс жолға қойылды және 8 өңір бойынша *(Абай, Ақтөбе, Жамбыл, Жетісу, Маңғыстау, Түркістан, Ұлытау облыстары)* нақты іс-шаралары бар тиісті Жол картасы әзірленді.

**4-СЛАЙД**

Сонымен қатар, азаматтар мен бизнес субъектілерінің хабардарлығын арттыру мақсатында **белгіленген орындардан тыс жерлерде қоқыс шығарғаны үшін** **айыппұл мөлшерін ұлғайту мәселесі қарастырылуда**. Осы түзетулер бойынша реттеушілік әсерге талдау жүргізіледі

***Анықтама үшін****: Экология министрлігі белгіленген орындардан тыс жерде қоқыс шығарғаны үшін айыппұлдарды ұлғайтуды көздейтін Әкімшілік құқық бұзушылық туралы кодекске түзетулер әзірледі. Мысалы, жеке тұлғалар үшін 50 АЕК-тен 200 АЕК-ке дейін, ал шағын кәсіпкерлік субъектілері немесе коммерциялық емес ұйымдар үшін 100 АЕК-тен 750 АЕК-ке дейін, орта кәсіпкерлік субъектілері үшін 100 АЕК-тен 1000 АЕК-ке дейін, ірі кәсіпкерлік субъектілері үшін 100 АЕК-тен 2000 АЕК-ке дейін.*

*ӘҚБтК-дегі осы түзетулер «Қазақстан Республикасының кейбір заңнамалық актілеріне Астананы және Республикалық маңызы бар қалаларды дамыту мәселелері бойынша өзгерістер мен толықтырулар енгізу туралы» ҚР Заңының (әзірлеуші орган – ҰЭМ) жобасы шеңберінде көзделген, ол бүгінде қоғамдық тыңдаудан өтті және көрсетілген түзетулер бойынша реттеушілік әсерге талдау (РӘТ) жүргізіледі (себебі, бизнес субъектілеріне қатаң талап енгізіледі).*

**Коммуналдық қалдықтарды орналастыру орындарының (ҚТҚ полигондары) жай-күйін** атап өткенді маңызды деп ойлаймын.

2023 жылдың қорытындысы бойынша қалдықтарды көму объектілері (ҚТҚ полигондары) бойынша 29 тексеру жүргізілді, шамамен 10 млн. теңге мөлшерінде айыппұл салынды.

Жоспардан тыс тексерулерге негізінен тұрғындардың шағымдары себеп болды. Осылайша, тексеру барысында экологиялық заңнаманы бұзу, атап айтқанда қалдықтарды арнайы белгіленген орындардан тыс жинау, өндірістік нормативтен тыс төгінділер мен ластаушы заттардың шығарындылары, қалдықтарды орналастыру туралы хабарламалардың болмағаны анықталды.

**5-СЛАЙД**

Үкімет өткен жылы қалдықтарды тұрақты орналастырудың 100 жаңа орнын салуды, жұмыс істеп тұрған 8 полигонның қуатын кеңейтуді *(Түркістан облысында 7 полигон және Астанада 1 полигон)* және 5 полигонды *(Щучинск, Атырау, Қонаев, Семей, Петропавл қалалары)* рекультивациялауды қамтитын қатты тұрмыстық қалдықтар полигондарымен жұмыс істеу жөніндегі іс-шаралар жоспарын қабылдады.

Осы жоспар шеңберінде ресімделген жер учаскелері бар, бірақ Қазақстан Республикасының Экология және денсаулық сақтау саласындағы заңнамасының талаптарына сәйкес келмейтін 2 мыңға жуық қатты тұрмыстық қалдықтар полигонына *(негізінен ауылдық елді мекендерде орналасқан)* қойылатын талаптарды жеңілдету жоспарлануда. Бүгінгі таңда әкімдіктермен бірлесіп оңайлатылған талаптар *(қоршау, таразы жабдығы, су қорғау және санитарлық қорғау аймағы, дозиметриялық бақылау, дезинфекциялық ванна және т.б.)* әзірленді және орталық мемлекеттік органдармен *(өнеркәсіп және құрылыс, денсаулық сақтау, төтенше жағдайлар министрлігі)* талқылауда.

***Анықтама үшін:*** *Республика бойынша ресімделген жер учаскелері бар, бірақ ҚР заңнамасының талаптарына сәйкес келмейтін 2000-нан астам ҚТҚ полигондары бар-тарату қоры, фильтрат пен қоқыс газын жинауға және бұруға арналған жүйелер, қоршаулар, салмақ жабдықтары, дезинфекциялық ванна, полигонның жұмыс жобасы, ҚОӘБ жобаларына мемлекеттік экологиялық сараптама қорытындысы, қоршаған ортаға эмиссияларға рұқсат жоқ.*

*Ел бойынша ешқандай құжаттамасыз 400-ге жуық қоқыс үйіндісі жұмыс істейді, тіпті жер учаскесіне акт жоқ (негізінен 1000 адамнан аспайтын шалғайдағы ауылдық елді мекендерде), бұл аумақтарды санитарлық тазарту аясында оларды жабуды талап етеді.*

*ҚТҚ полигондарын заңдастыруға бюджет қаражатын үнемдеу үшін қолданыстағы ҚТҚ полигондарына қойылатын талаптарды бір реттік/біржолғы оңайлату тетігі, атап айтқанда ұсынылған заңдастыруға жататын ҚТҚ полигондарына критерийлерді және қолданыстағы ҚТҚ полигондарына қойылатын ең төменгі талаптарды (қоршау, таразы жабдығы, су қорғау және санитарлық қорғау аймағы, дозиметриялық бақылау, дезинфекциялық ванна және т. б.) белгілеу қаралады).*

Бұл тетік әкімдіктерге ең алдымен бюджет қаражатын үнемдеуге және оларды коммуналдық қалдықтарды басқару саласындағы инфрақұрылымды дамыту жөніндегі іс-шараларға *(қалдықтарды бөлек жинау, сұрыптау және қайта өңдеу)* бағыттауға, қатты тұрмыстық қалдықтардың қолданыстағы полигондарын заңдастыруға, аумақтардың ағымдағы санитарлық жағдайын жақсартуға *(атап айтқанда, қалдықтарды санкциясыз жинау және қалдықтардың өртенуі фактілері барынша азайтылатын болады)* мүмкіндік береді.

Сондай-ақ, министрліктер *(Экология және табиғи ресурстар және өнеркәсіп және құрылыс министрліктері)* тарапынан бюджеттен шығыстарды қысқарту және қатты тұрмыстық қалдықтар полигондарын салу процесін жеделдету үшін заңға тәуелді акт қабылданды, оған сәйкес құрылыс 50 000 адамы бар елді мекендер үшін ТЭН әзірлеусіз жүзеге асырылуы мүмкін және Өнеркәсіп және құрылыс министрлігі жанындағы құрылыс жобаларының мемлекеттік банкіндегі жобалар қайта пайдаланылуы және облыс ауқымында қайталануы мүмкін.

***Анықтама үшін:*** *бүгінгі таңда мемлекеттік банкте қайта пайдалануға дайын әртүрлі қуаттылықтағы ҚТҚ полигондарының 18 жобасы бар (банкте қайта пайдалануға дайын барлығы 463 құрылыс жобасы бар).*

**6-СЛАЙД**

Ағымдағы жылдың ақпан айында Қазақстан Республикасы Үкіметінің кеңейтілген отырысында Мемлекет басшысы қатты тұрмыстық қалдықтарды қайта өңдеу зауыттарын салу жөніндегі жұмысты жандандыруды тапсырды, сондай-ақ ел Премьер-Министрі бір ай мерзімде тиісті жобалардың тізбесін ұсынуды тапсырды. Бүгінгі таңда бұл жұмыс әкімдіктермен бірлесіп жүргізілуде.

Осы тапсырманың орындалуы, атап айтқанда кәдеге жарату төлемдері есебінен қаралады. Өңірлерді материалдық-техникалық жарақтандыруды жақсарту үшін бүгінде сыйақы мөлшерлемесі 3% және кәдеге жарату төлемінің қаражаты есебінен «Өнеркәсіпті дамыту қоры» АҚ арқылы қарыз беру мерзімі 3 жылдан 15 жылға дейінгі жеңілдікті қаржыландыру тетігі әзірленді *(қоқыс таситын көліктерді, сұрыпталған желілерді және қайта өңдеу қуаттарын сатып алу)*. Жобаларға бөлінетін қаражаттың жалпы мөлшері 3 жылға шамамен **200 млрд.теңгені** құрайды.

Бұдан басқа, саланы дамыту үшін ағымдағы жылдың ақпан айынан бастап кәдеге жарату төлемдері есебінен қалдықтарды басқару саласындағы мамандандырылған кәсіпорындарға төлемдер бағдарламасы қайта іске қосылды (ЭкоҚолдау).

Ағымдағы жылы субсидиялауға – **7,6 млрд. теңге** салынды.

***Анықтама үшін****: ӨКМ мемлекеттік операторының қызметін реттеу үшін тиісті заңға тәуелді актілерді қабылдау қажет. Бүгінгі таңда ҚР Экология кодексінің (тұжырымдамалық тәсіл) 388-бабы 1-тармағының 10) тармақшасы шеңберінде өңірлерді материалдық-техникалық жете жарақтандыруға қатысты тиісті тәртіпті бекіту бойынша ЭТРМ-нің тікелей құзыреті жоқ. ЭТРМ-ға тиісті құзырет беру және қаржыландыру тетігін, оның ішінде екінші деңгейдегі банктер арқылы пысықтау жұмыстары жүргізілуде.*

*Бұл ретте, жедел қаржыландыру мақсатында жоғарыда көрсетілген түзетулер қабылданғанға дейін қалдықтарды басқару саласындағы инфрақұрылымдық жобаларды қолдау үшін Кодекстің 388-бабының 1-тармағы 15) тармақшасы аясында ҚР Үкіметінің № 604 қаулысы арқылы «Өнеркәсіпті дамыту қоры» АҚ арқылы автокөлікті жеңілдікпен қаржыландыруға ұқсас қаражат бөлу туралы шешім қабылданды.*

Саланы дамытуды сапалы жоспарлау мақсатында әкімдіктер экологиялық заңнаманың талаптарына сәйкес **Коммуналдық қалдықтарды басқару жөніндегі бағдарламаларды әзірлейді**. Бұл бағдарлама аумақтық проблемалар мен ерекшеліктерді *(экологиялық, әлеуметтік және экономикалық аспектілерді)* ескере отырып ағымдағы жылдың 1 наурызына дейін әзірленуі тиіс және белгілі бір аймақтағы қалдықтарды басқарудың бүкіл жүйесін ескеруі тиіс. Бұл бағдарлама жүйелі негізде инвесторларды тартуға мүмкіндік береді.

Бүгінгі таңда Бағдарлама 12 қала мен ауданда бекітілген *(Ақтөбе облысы Ақтөбе қ., Жезқазған қ., Сәтбаев қ., Ұлытау облысы Қаражал қ., Павлодар қ., Екібастұз қ., Павлодар облысының Тереңкөл және Ақкөл аудандары, Ақмола облысының Сандықтау ауданы, Қостанай облысының Қарасу және Ұзынкөл аудандары, Түркістан облысының Сауран ауданы)*.

Әкімдіктер коммуналдық қалдықтарды басқару бағдарламаларын әзірлеумен қатар экологиялық төлемдерді жұмсауды тиімді жоспарлау үшін табиғатты қорғау іс-шараларының жоспарларын қабылдайды, онда тиісті инфрақұрылымды дамыту және жергілікті проблемаларды шешу *(ҚТҚ полигондарын салу, рекультивациялау)* жөніндегі іс-шараларды қаржыландыру көзделеді.

Экология министрлігі үйлестіруші орган ретінде барлық мүдделі тараптармен осы бағыт бойынша жұмысты жалғастырады.

**Назарларыңызға рақмет!**